התארחנו זוג עם שני ילדים.
ילדה בת 6 ותינוק כבן שנה.
הדירה נמצאת ממש בלב נאפולי, באיזור מקסים ושוקק חיים, סמוך לנמל לבית האופרה סן קרלו ולהרבה מסעדות טובות.
סביבת הדירה נעימה ובטוחה.
בתוך הדירה יש כל מה שתצטרכו ואף יותר. אם הייתי יודע זאת מראש אולי היתי לוקח מזוודה יותר קטנה :-)
כל דבר שתחשבו עליו נמצא בדירה.
פרנצ'סקו היה המארח המושלם.
יש טיפים נהדרים בספר האורחים שלו ניתן להוריד בקובץ לסמארטפון, ותוך כדי שוטטות בעיר לעקוב אחרי ההמלצות. אהבנו מאוד את הגלידה של casa infante טעמים מומלצים - cream di pistachio and benvenuti Al sud פשוט מושלם אין דברים כאלה הטעם של השקדים והתפוז מתפוצץ בפה - חוויה.
המיטות נוחות והשינה הייתה נעימה.
קראנו פה ביקורות על רעש מכיון הרחוב, אבל לטעמנו היה נוח ושקט ולא הזדקקנו לאטמי אוזניים שפרנצ'סקו השאיר עבורנו.
כשהגענו לדירה קיבל את פנינו דאריו אביו של פרנצ'סקו, שבאופן חביב סיפר על הדירה והסביבה.
הדירה מרוהטת בסגנון אקלקטי, עם חפצים נאפוליטניים יחודיים,חפצי אומנות, ענתיקות ונגיעות מודרניות, מאוד אהבנו את הסגנון.
התקשורת עם פרנצ'סקו הייתה מושלמת, היה לו חשוב בכל משך האירוח לדעת שאנו נהנים שאנחנו בסדר ויש לנו כל מה שצריך. זכינו ליחס חם ולבבי.
בנוסף, במהלך השהיה שלנו, הבן שלי כבן שנה לא הרגיש טוב והיה קצת חולה, ביקשנו מפרנצ'סקו המלצה על רופא ילדים טוב באיזור שנוכל לגשת אליו.
חשוב לי לציין שזה היה בראשון לנובמבר יום חג בנאפולי והרבה מקומות סגורים.
פרנצ'סקו עשה כל כך הרבה יותר מזה..מסתבר שאמו של פרנצ'סקו היא רופאת ילדים וככה באמצע החג היא הופיעה אצלנו בדירה כמו מלאך, יחד עם דריו (אביו של פרנצ'סקו) וטיפלה בו במסירות, נתנה לו תרופה באופן מיידי ומרשם לבית מרקחת ואף בדקו ביום למחרת שהכל בסדר והוא מרגיש טוב.
אם היה אפשרי הייתי מעניק לך ציון של 100 כוכבים. תודה רבה איש יקר!